CELEX: 
Language: hr
Date: 2018-06-28 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe Komisije (EU) 2016/2374 o uspostavi plana za odbačeni ulov za ribolov određenih pridnenih vrsta u jugozapadnim vodama

OBRAZLOŽENJE
            
            
               1.KONTEKST DELEGIRANOG AKTA
            
            
               Delegiranom uredbom Komisije (EU) 2016/2374 od 12. listopada 2016. uspostavljen je plan za odbačeni ulov za ribolov određenih pridnenih vrsta u jugozapadnim vodama u kojem se utvrđuju pojedinosti za provedbu obveze iskrcavanja predviđene člankom 15. Uredbe (EU) 1380/2013.
            
            
               Dana 2. lipnja 2017. Belgija, Francuska, Nizozemska, Portugal i Španjolska dostavile su Komisiji zajedničku preporuku u kojoj predlažu izmjenu plana za odbačeni ulov utvrđenog Delegiranom uredbom (EU) 2016/2374. Na temelju toga donesena je Delegirana uredba Komisije (EU) 2018/44 od 20. rujna 2017. o izmjeni Delegirane uredbe (EU) 2016/2374 o uspostavi plana za odbačeni ulov za ribolov određenih pridnenih vrsta u jugozapadnim vodama. 
            
            
               U skladu s člankom 18. Uredbe (EU) br. 1380/2013 predmetne države članice (tj. Belgija, Francuska, Nizozemska, Portugal i Španjolska, dalje u tekstu: „države članice na jugozapadnim vodama”), koje imaju izravan upravljački interes u relevantnom ribolovu u toj regiji, izradile su i dostavile Komisiji zajedničku preporuku. 
            
            
               Budući da je u Prilogu Delegiranoj uredbi (EU) 2018/44 došlo do pogreške, izrađen je nacrt ove Delegirane uredbe o ispravku kako bi se ta pogreška ispravila.
            
            
               2.SAVJETOVANJA PRIJE DONOŠENJA AKTA
            
            
               Zajedničku preporuku izradile su predmetne države članice surađujući u regionalnom sastavu i na tehničkoj razini pod vodstvom skupine direktorâ za ribarstvo na visokoj razini i uz blisko savjetovanje sa zainteresiranim stranama.
            
            
               Tijekom izrade zajedničke preporuke provedeno je savjetovanje sa Savjetodavnim vijećem za jugozapadne vode u pogledu mjera predviđenih zajedničkom preporukom. 
            
            
               Planom za odbačeni ulov za ribolov određenih pridnenih vrsta u jugozapadnim vodama postupno se ispunjava obveza iskrcavanja iz članka 15. Uredbe (EU) 1380/2013 za vrste ribolova koje su predložile države članice; prethodno spomenutu pogrešku važno je ispraviti kako bi se postigao usklađen plan za odbačeni ulov za ribolov određenih pridnenih vrsta u jugozapadnim vodama.
            
            
               3.PRAVNI ELEMENTI DELEGIRANOG AKTA
            
            
               Sažetak predloženih mjera
            
            
               Najvažniji pravni korak jest donošenje mjera kojima bi se olakšala provedba obveze iskrcavanja.
            
            
               U Uredbi se navode vrste i ribolov na koje bi se primjenjivale posebne mjere.
            
            
               Pravna osnova
            
            
               Članak 15. stavak 6. i članak 18. stavci 1. i 3. Uredbe (EU) br. 1380/2013.
            
            
               Načelo supsidijarnosti
            
            
               Prijedlog je u isključivoj nadležnosti Europske unije.
            
            
               
         
         
            
               Načelo proporcionalnosti
            
            
               Prijedlog je u okviru delegiranih ovlasti dodijeljenih Komisiji na temelju članka 15. stavka 6. Uredbe (EU) br. 1380/2013 i njime se ne zahtijeva izlaženje iz okvira nužnog da bi se postigla svrha te odredbe.
            
            
               Odabir instrumenta
            
            
               Predloženi instrument: delegirana uredba Komisije.
            
            
               Druga sredstva ne bi bila primjerena zbog sljedećih razloga: Komisiji su dodijeljene ovlasti za donošenje plana za odbačeni ulov s pomoću delegiranih akata. Države članice koje imaju izravni upravljački interes dostavile su svoju zajedničku preporuku. Mjere predviđene u zajedničkoj preporuci i uključene u ovaj prijedlog temelje se na najboljim dostupnim znanstvenim savjetima i ispunjavaju sve relevantne zahtjeve iz članka 18. stavka 5. Uredbe (EU) br. 1380/2013.
            
            
               DELEGIRANA UREDBA KOMISIJE (EU) …/...
            
            
               оd 28.6.2018.
            
            
               o izmjeni Delegirane uredbe Komisije (EU) 2016/2374 o uspostavi plana za odbačeni ulov za ribolov određenih pridnenih vrsta u jugozapadnim vodama
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba Vijeća (EZ) br. 2371/2002 i (EZ) br. 639/2004 i Odluke Vijeća 2004/585/EZ
                  1
               , a posebno njezin članak 15. stavak 6. i članak 18. stavke 1. i 3.,
            
            
               budući da:
            
            
               (1)Uredba (EU) br. 1380/2013 za cilj ima postupno napuštanje prakse odbacivanja ulova u svim vrstama ribolova Unije uvođenjem obveze iskrcavanja ulova za vrste koje podliježu ograničenjima ulova.
            
            
               (2)U cilju provedbe obveze iskrcavanja Komisiji su člankom 15. stavkom 6. Uredbe (EU) br. 1380/2013 dodijeljene ovlasti za donošenje planova za odbačeni ulov delegiranim aktom na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
            
            
               (3)Na temelju zajedničke preporuke koju su 2016. dostavile Belgija, Francuska, Nizozemska, Portugal i Španjolska, i („Skupina jugozapadne vode”), Delegiranom uredbom Komisije (EU) 2016/2374
                  2
                uspostavljen je plan za odbačeni ulov za ribolov određenih pridnenih vrsta u jugozapadnim vodama.
            
            
               (4)Belgija, Francuska, Nizozemska, Portugal i Španjolska dostavile su 2. lipnja 2017. novu zajedničku preporuku u kojoj predlažu niz izmjena plana za odbačeni ulov. Na temelju toga Komisija je donijela Delegiranu uredbu (EU) 2018/44 o izmjeni Delegirane uredbe (EU) 2016/2374
                  3
               . 
            
            
               (5)Dana 26. listopada 2017. „Skupina jugozapadne vode“ obavijestila je Komisiju o postojanju pogreške u tekstu u Prilogu Delegiranoj uredbi (EU) 2018/44 u opisu ribolova oslića koji podliježe obvezi iskrcavanja. Prema sadašnjoj verziji tog priloga ribolov oslića koji se provodi u zonama ICES-a (Međunarodno vijeće za istraživanje mora) VIII.c i IX.a pridnenim povlačnim mrežama (koćama) i mrežama potegačama podliježe obvezi iskrcavanja ako je ukupni iskrcani ulov oslića u razdoblju 2014.–2015. činio više od 5 % svih iskrcanih vrsta i više od 5 metričkih tona. Taj uvjet međutim više nije primjenjiv.
            
            
               (6)Delegiranu uredbu (EU) 2016/2374 kako je izmijenjena Delegiranom uredbom (EU) 2018/44 stoga je potrebno ispraviti.
            
            
               (7)Budući da je pogreška u tekstu u Prilogu Delegiranoj uredbi (EU) 2016/2374 uvedena Delegiranom uredbom (EU) 2018/44 te kako bi se izbjegli diskontinuitet i pravna nesigurnost u primjeni obveze iskrcavanja, ova Uredba trebala bi stupiti na snagu sljedećeg dana od dana objave i trebala bi se primjenjivati retroaktivno od datuma primjene Delegirane uredbe (EU) 2018/44,
            
            
               DONIJELA JE OVU UREDBU:
            
         
         
            
               Članak 1.
            
            
               U četvrtom stupcu tablice „3. Oslić (Merluccius merluccius)” u Prilogu Delegiranoj uredbi (EU) 2016/2374, tekst:
            
            
               „Plovila koja ispunjavaju sve sljedeće kriterije:
            
            
               (1)1. Koriste se veličinom oka od 70 mm ili većom.
            
            
               (2)2. Ukupni iskrcani ulov oslića u razdoblju 2014. – 2015.(1) čini: više od 5 % svih iskrcanih vrsta i više od 5 metričkih tona.”
            
            
               zamjenjuje se sljedećim:
            
            
               „Koriste se veličinom oka od 70 mm ili većom.”
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Primjenjuje se od 1. siječnja 2018.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
            
               Sastavljeno u Bruxellesu 28.6.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 354, 28.1.2013., str. 22. 
               
               
                  
                     (2)
                  
                        Delegirana uredba Komisije (EU) 2016/2374 оd 12. listopada 2016. o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 352, 23.12.2016., str. 33.).
               
               
                  
                     (3)
                  
                        Delegirana uredba Komisije (EU) 2018/44 оd 20. listopada 2017. o izmjeni Delegirane uredbe (EU) 2016/2374 o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 7, 12.1.2018., str. 1.).